經數: 一八三三

經名: 成唯識論演□卷第一末

頁數: 八三一

上	欄

疏. 此難□齊等者. 此論主言. 汝雖前解我

今1後責. 有無□齊. 汝今何方能遣我難

或有無齊. 論主何方能遣外難. 前解爲本

有義若勝論救有法有有難令無無. 亦應

汝色等非無待因故有. 粗毛非有待因故

無. 旣許有法從因而有. 無不待無. 我亦有

法由有故有. 無法不假無法方無解云

我法有因果. 因果俱生滅. 汝有爲因起. 應

非是一常詳曰釋旨甚好. 詞2當疏闕. 可

謂白珪而猶□矣. 何所以者. 無爲之理爲離

繫果及能作因. 豈卽生滅. 若據有爲文無

簡故. 他實德業雖有因起. 他亦自許有

無常者. 豈不相扶. 若偏難常. 亦何不簡. 故

今應云. 我有爲法有因果. 因果俱生滅. 汝

實等法有因起. 實等□應非一常

疏. 莫此亦非同異性者. 此同異性非但不是

彼實等性. 亦復自體非同異性. 是故言亦

詳曰. 或亦前有. 前有已破非實等性. 同異

同彼. 故論言亦

疏. 此中無自言相違等過者. 有義此言汝執.

雖能顯示非自所許. 然法有法二言相違.

不可說無違自語失. 故宗應云汝同異

性應非實德業性詳曰. 若不言簡法

違有法可自語違. 有法言汝明非自許. 今

以法違. 何自語過. 若以言簡亦成過者. 卽

因明論天主□彼有法自相相違之量應非

眞破. 亦有自語相違過故. 彼旣不違此何

卽過. 故然改宗云汝同異性非無此理. 若

牒論全文而爲有法故當依疏

中	欄

疏. 然今宗至應別簡者. 若不簡別直依論

3作. 卽有法成有法等失. 德業□在有法之

中. 復將爲喩. 故有此過

疏. 此中所言至當句爲宗者. 卽論中云勿此

亦非實德業. 是非取上言實德業三. 彼

但總非. 非量破故言故別者. 釋別當句

爲宗之義. 意乃顯論中無總量理

疏. 等取德喩等者. 有義亦等總宗之喩. 總宗

之喩非實德業故. 別等取和合句義詳

曰. 論中旣無難總之宗. 等等總喩. 喩何所

設

疏. 應非實地者. 非實地言通二義. 一者非

是眞實之地. 二者非是實句中地

疏. 然文唯有以性同實例者詳曰. 觀論之

意. 令實德業同同異性不別立性. 此乃以

實而同性例又疏標云. 難令離實等無

同異性. 今判論中以性同實. 應筆誤也

疏. 無別有大非實性者. 九句之上共有一性

名爲大也問何爲此難答彼依相似

立同異性. 九皆非實. 非實相似. 故難令立

大非實性

疏. 若不爾至犯相扶過者. 此有二意. 一云若

不直責爾者. 他許德上有非實性. 此乃相

符二云若4不總難九句之上而共立一

大非實性. 卽有相符. 他許諸德立非實故.

若九句上大非實性. 他卽不許故無相符. 前

解爲本

疏. 前之五句現量所得者. 有義今解. 實德

通現非現. 若唯現境. 何故十句說通非現

下	欄

又下論云. 極微聚集足成根境. 亦破本

計. 故知實等通非現5境. 此卽三全二句小分

現量所得詳曰. 疏言五句是現量境據總

聚言. 不言實等一一別法皆是現量何以

知者答疏□勝論諸門義中廣自分別現

非現境. 豈可前後自相魚肉. 若言疏主談

本六句言五現量. 疏之上下何不說言五

唯現量. 旣不言唯. 故知疏意據此句中有

現量境名五現也

疏. 非是緣不離至現量所得者. 此但遮實非

是緣彼識離外境智之所得. 而不表是緣

不離識現量智得. 以彼實句本無體故. 又

識內境非皆現量智之所得

疏. 恐監持業釋等者. 若不言緣. 爲言離識

實有自體卽是現量. 論若許爾者. 卽自他宗

皆說心等非離識故. 故違宗過

疏. 其覺樂等亦6八法中者. 有法名法

疏. 卽有一分相符之失等者. 有義有說緣言

簡相符過. 此卽非理. 應問彼言. 有法之中

簡覺等不. 若其以簡何故相符. 若不簡者.

設置緣言豈能遮簡. 由此卽應爲簡相符.

於有法中先除覺等詳曰. 此難意云. 論

說緣言在於法中. 如何以法遮有法過. 由

斯卽應於有法中言除覺等. 便無相符. 今

以理觀. 簡亦何失. 連類言之可當悟矣

且如佛法對聲論師立聲無常. 無常宗法.

便簡聲上所有常義. 若不簡者他許聲常

豈不相符. 相符不有故知能簡. 今者實等

有法之中含能所緣. 法中言緣. 意遣有

經數: 一八三三

經名: 成唯識論演□卷第一末

頁數: 八三二

上	欄

法能緣覺等. 與立聲宗而有何別. 獨不見

許. 故一緣言兼簡相符. 1想應無失. 請審

詳之

疏. 若論說言至說唯字者. 准此文意似牒

外難外難意云. 彼旣許有唯緣實心. 論

中應置唯緣二字. 言唯緣者簡去覺等. 無

相符失. 緣顯能緣. 無違宗過

疏. 通緣二者至現量得故者. 旣許一心雙緣

二境. 二境互從. 是離不離實有自體現量所

得. 何所以者. 不可一心分之爲二. 是以二

境. 更互相從名離不離現量所得. 由是唯言

簡此不得

疏. 其總緣者亦所簡故者. 其總緣中若是離

識實有自體現實得者. 亦入所破. 故論緣言

簡諸過盡

論. 大自在天者. 按提婆菩薩釋外道小乘涅

槃論云. 摩醯首羅論師作如是說. 果是那羅

延所作. 梵天是因. 摩醯首羅一體三分. 所謂

梵天那羅延摩醯首羅. 地是依處. 地主是摩

醯首羅. 於三界中所有一切命非命物. 皆

是摩醯首羅天生. 摩醯首羅身者. 虛空是頭.

大地是身. 水是尿. 山是糞. 一切衆生是腹中

□. 風是氣. 火是煖. 罪福是業. 是八種是摩醯

首羅身. 自在天是生滅因. 一切從自在天

生從自在天滅名爲涅槃. 故自天常. 一

切物涅槃因又傳釋云. 彼宗自在有三身

別. 謂法報化. 彼說報身居色天上不來下

生. 狀似世尊受用身也. 其變化身隨形六

道敎化衆生. 然說多住雪山北面. 或在南

中	欄

海未剌耶山頂. 法身卽此論所□是

疏. 遍故至能生諸法者. 遍故何不於一切

處能生諸法. 常故何不於一切時能生諸

法. 而別分也

論. 餘執梵王等者. 按提婆論中□此諸計.

言大梵者. 圍陀論師說. 從那羅延天齊中

生大蓮花. 從於蓮花生梵天祖翁. 彼梵天

作一切命無命物. 從梵天口中生婆羅門.

兩臂中生刹利. 兩□中生毘舍. 從兩脚生

首陀. 一切大地修福德戒場. 生一切花

草以爲供養. 化作山野禽獸人中□羊等

類. 於戒場殺害供養梵天. 得生彼處名

涅槃言時者. 謂時論師. 作如是說. 時熟

一切物熟. 時散一切物散. 是故我論中說. 如

被弓箭射時不到不死. 時到則小草觸卽

死. 一切物時生. 時熟. 時滅. 時不可過. 是故

時常生一切物言方者. 謂方論師. 作如

是說. 最初生諸方. 從諸方生世間人. 從

人生天地. 天地滅沒還入彼處名爲涅槃.

是故方常言本際者. 謂本生. 安□論師

說. 本無日月星辰虛空及地. 唯有火水.

時大安□生如鉤子. 周□金色. 時熟破爲二

段. 一段在上作天. 一段在下作地. 彼二中

間生梵天. 名一切衆生祖翁. 作一切有命

無命物. 如是等物散沒彼處名涅槃言

自然者. 謂無間論師. 作如是說. 無因無

緣生一切物. 無染淨因緣. 如我論中說. 如

[&FFFF]#[&FFFF]#針無人作. 孔雀等煩種種□色皆無人

作. 自然而有. 不從因生名爲涅槃. 自然是

下	欄

常. 生一切物言虛空者. 謂口力論師. 作

如是說. 虛空是萬物因. 最初生虛空. 虛空

生風. 風生火. 火生2煙. *煙生水. 水卽凍○

堅作地. 地生種種藥草. 藥草生五穀. 五穀

生命. 是故我論中說. 命是食. 後時還沒虛

空名涅槃. 虛空是常名涅槃因

疏. 其我至前後別者. 此釋違也. 違云今明

法執. 何故論我. 答意可知

疏. 下破之中至爲不定者. 由許聲性常不

能詮. 下破之中彼不得將聲性爲喩而與

論主而作不定. 故云無喩有云. 由此不

得與大乘作法自相相違者詳曰. 不

然. 設許能詮祇有不定失. 法自相相違過

者同無異有. 今能詮因二喩皆有. 故是不定.

餘能詮聲無常爲同. 聲性爲異. 思之可悉.

論. 有外道執極微常者. 此師所計我法色心

皆四大造. 故廣百論第二云. 順世外道作如

是言. 諸法及我大種爲性. 四大種外無別

有物. 卽四大種和合爲我及身心等問

內外男女旣有差別. 能成大種亦差別不

答雖大種性內外無異. 然有安立形相差

別有義順世極微有其三類. 一極精虛. 二

者淸淨. 三非虛淨. 所生之果亦有其三. 一

心心所. 二眼等根. 三色聲等. 如其次第三

因所生詳曰. 雖有此言不知何據. 准

廣□論此□難依. 彼論說云內外大種性

無差別. 云何得三種不同問順世何意計

微爲常答恐後劫成無種子故. 故俱舍

論第十二云. 一類外道執極微常. 彼謂空劫

經數: 一八三三

經名: 成唯識論演□卷第一末

頁數: 八三三

上	欄

餘極微在. 何緣彼執猶有餘極微. 勿後粗

事生無種子故. 由斯此師計微常也

論. 若無方分等者. 問彼本計微造一切法.

心心所1等亦合有□. 今以爲喩豈得成耶

答如義燈釋. 今助一釋. 望能造大實無

差別. 然所造心無□. 能緣心不成粗. 造色

有□. 集成粗色宗計爾也. 不可依於狂夫

而無禮樂之軌. 故破二師以心心所爲喩

亦得

疏. 德句中量德等者. 實亦得有長短量合.

不異微大二量體故. 故不言也有義卽

是微量及短量德子微有故詳曰. 果色之

言唯2因子微可如所斷. 孫微已去亦名

果色. 云何不取長大量耶

論. 若謂果色遍在自因等者. 有義此依宗□.

前文說云不越因量非是本宗詳曰. 今

觀論勢前爲本計亦復何爽. 故前論云. 又

所生果不越因量. 此牒而破. 若非本計論

牒於誰. 故前本計. 此爲轉□亦應無失

疏. 以三微果等因非極微故者. 言三微者第

三子微果卽第七. 第七之因卽名爲微不

名爲極. 所以總言如所在因. 故不別言如

所在極微. 極微之言不通微故. 極微子微皆

得名爲所在因也

疏. 此中二量如次前者. 不成粗色及非根

取二種之量. 卽前論云. 又所生果至便違自

執. 兩段文中而已作訖. 故此不□

疏. 此是宗義者. 大乘宗. 大乘不許沙體受

水. 銅體受藥

中	欄

疏. 就宗難者. 就外道宗. 彼許果色入因微

中. 亦許水入沙微中故. 故得取沙而爲

喩也問大乘同處不相離色互相涉入. 豈

非因果體相受入答無實極微. 是假識

變. 故得涉入. 不同彼宗

疏. 量云至如藥變銅者. 就他爲量. 他許藥

微入銅微故. 故得爲喩

疏. 一應無次行等者. 此一頌文而量有五. 一

彼論云. 若無隔別眼所行境執爲一物. 應

無漸次行大地理. 若下一足至一切故.

量云. 無障隔處此下一足時. 所未至處時

亦應已至. 汝執一故. 猶如於此二彼論

云. 又應俱時於此. 於彼無至未至. 一物一

時理不應有得未得故量云. 汝宗世間

無隔斷物. 無有一法有至未至. 執是一

故. 如手握珠三彼論云. 又一方處應不

得有多象馬等有間[&FFFF]#事. 若處有一亦卽

有餘. 云何此彼可辨差別量云. 於此

無障隔一方處所有多象馬. 一象住地應

餘馬等亦住此地. 執是一故. 如此象住地

四彼論云. 或二如何可於一處有至未

至中間見空量云. 無隔一處象馬二居.

應不得有中間空處. 執是一故. 如手握

珠五彼論云. 又亦應無小水□等難見

細物. 彼與粗物同一處量應等故量云.

小水□等依無3流水能依. 應等所依之量.

執所依一故. 由如無*流一頗□迦一所依

色

疏. 不言同異至是彼性故者. 顯有同異旣是

下	欄

諸法性. 故論言等. 若論明言有及同異. 不

知此二是諸法性

疏. 又等同異顯類別故者. 除有同異所餘

之法非顯類別. 復非法性故不等之問

數論本宗不立六句. 今有同異何言彼計

答彼雖不別立六句義. 法體不無卽名

爲有. 法有同異名同異性. 不同勝論

有說三德名爲有性. 二十三諦名同異性

詳曰. 准此論破. 有性不唯在於三德. 故論

結云便違三德我等體異亦違世間諸法差

別. 故知有性通二十五. 二十五差異卽爲同

異

疏. 又我等至差別相者. 若論其體. 二十三諦

卽自性故體無其差. 若據相言二十三別. 今

約其相亦是所破. 故等等之. 初卽約體故

二別也

疏. 此中色等至不定過者. 等數量等十一種

德及地水火. 皆眼境故. 若不等之有不定

過不定過云. 其所說色爲如聲等非色

性故非是眼境. 爲如數等非色性故是眼

境耶

疏. 如共故非一等者. 此交加說. 若順言者共

故非異卽別非一詳曰. 或但如疏亦不

交加言共非一者. 有同異性與所有法

而非是一. 如似共相與所相法而非是一.

假實能所種種異故言別非異者. 有同

異性異其所有. 別別法外而無有體. 體卽

彼故. 故名不異. 似佛法中所有共相故言

如共有說. 以無別故故稱爲一. 義差別

經數: 一八三三

經名: 成唯識論演□卷第二末

頁數: 八三四

上	欄

故復言亦異. 如內宗中水波等喩. 大意同

疏

疏. 雙無之言無所表故者. 但言無兒卽知

石女. 何須復說無女之言

疏. 又此言表卽同第二者. 第四計中有四句

破. 表同第一不雙非難. 遮同第二無所執

難問且如大乘一切色上有質□性. 此

名有性. 色法卽有非色法無名同異性. 此之

二性與色等法. 亦得名爲亦一亦異非一非

異還同外道. 如何破他答大乘宗義假名

施設. 非識外實. 迷悟有別. 由是悟故四句

皆是. 若也迷者四句皆非. 故不同彼問今

以四句破彼外宗. 大乘正義何句所攝

答有義大乘正法非四句收. 不可言故. 無定

性故詳曰. 若同外計一句亦非. 若依假

詮通有四句而有何失. 更互相望得成四

句. 如前應悉

成唯識論演□卷第一1(末終)

成唯識論演□卷第二2(本疏第二)

沙門智周撰

疏. 今言離識簡違宗過者. 問設言異識何

有違宗答大乘宗中異識之色不是無

故

疏. 稍相近等者. 相似名近. 大小俱說心爲

能取心卽是識有云. 體卽識故談彼心

王. 稍相近故說彼心所詳曰. 此未必然.

中	欄

何意心所獨名相近. 若似名近何不兼心.

近王名近境相更近. 何乃先破或據一

邊義必通也. 然成繁碎

疏. 對有三種者. 問對爲何義答謂□也.

□有二義. 一障□名□. 二拘□名□. 三有

對中障□有對. 障□名□. 所緣境界. 拘□

名□

疏. 境界有對等者. 然境拘□能照根識有

多差別. 故施設論作如是言. 有眼於水有

□非陸. 如魚等眼. 有眼於陸有□非水.

從多分說如人等眼. 有眼俱□. 如畢舍遮

室獸摩羅等眼. 有俱非□. 謂除前相. 有眼

於夜有□非晝. 如□□等眼. 有眼於晝有

□非夜. 從多分說如人等眼. 有眼俱□.

如野干等眼. 有俱不□. 謂除前相釋施

設論者六足中一. 大迦多衍那造畢舍遮

者唐云食血肉. 鬼之異名也室獸摩羅傍

生類也. 形如壁[&FFFF]#. 小者二丈. 大者百尺俱

不□者. 卽諸盲者問根識各能緣照自

境. 何名爲□答祇爲自境拘自根識. 不

令於餘境等轉故. 或自境等和合轉時. 於

餘境等而不得起故名爲□. 故俱舍論云.

云何眼等於自境界所緣轉時說名有對. 越

彼於餘此不轉故. 或復□者是和合義. 謂

眼等法於自境界及自所緣和合轉故釋

曰. 雙問雙答境界所緣二有對也. 釋中有

二. □以拘□名爲□也

疏. 心心所法至名爲所緣者. 顯所緣有對. 執

猶慮託. 心心所法其性羸劣非境不生. 猶

下	欄

如羸人非杖不起. 故彼境等是心所慮. 名

爲所緣. 此據有緣其用方起. 非必正起. 故

過未心亦名有對. □緣境用名所緣對

疏若於彼法等者. 顯境界對. 於彼色等此

眼耳等. 有見聞等取境功能. 說此色等爲

眼等境. 功能所託名爲境界. 如人於彼有

勝功能. 便說彼爲我之境界. 此約有能. 非

要起用故彼同分仍名有對. □取境用名

境界對問取緣何別答取謂照□. 緣謂

緣慮. 故二別也. 又俱舍論句數聊簡云. 若法

境界有對亦障□有對耶. 應作四句. 謂七心

界法界一分諸相應法是第一句. 色等五境

是第二句. 眼等五根是第三句. 法界一分非

相應法是第四句. 若法境界有對亦所緣有

對耶. 應順後句答. 謂若所緣有對定是境

界有對. 有雖境界有對而非所緣有對. 謂

眼等五根

疏. 然經部至十處所攝者. 亦如大乘十八界

種第六八緣以境對根合法處攝. 從所生

現十八界收. 此亦相似

疏正理論至別有色故者. 問有部亦爾. 何乃

諍耶答正理難意我粗細實. 可細從粗在

十處收. 汝粗旣假. 云何實細從假十處非

法處耶. 經部意云. 雖假實殊隨所成粗在

於十處非法處攝. 故有諍也

疏. 薩婆多等粗細俱實者. 等說出世及說假

部. 說假部計蘊門皆實. 說出世言出世□

實. 故粗細色在蘊. 出世悉皆實故. 故疏等言

等此二宗各小分也. 餘部全同或復全異.

經數: 一八三三

經名: 成唯識論演□卷第二末

頁數: 八三五

上	欄

故不等之

疏. 五根等亦攝在中等者. 問此量對誰答

略爲三釋一對有部. 五根境等攝入宗

中. 故無不定. 若對經部有相符失. 經部根

等皆是假故. 雖破能成. 爲遮不定兼破根

等. 亦無失矣二對經部. 五根境等攝入

同喩. 論意但破能成微故三雙破二宗.

然別作量. 若以一量破二宗者進退有過.

思可知也. 第三義備. 前二理通

疏. 無爲至無不定者. 非色喩言攝無爲等. 無

爲無□. 不成衣等. 故入同中. 故彼不得將

爲不定

疏. 此二量破經部者. 詳曰. 以折宗法而爲

其因成非實有. 通前三量亦應無失. 已

成宗法得爲因故

疏. 極微有方分理不應成一者. 以一極微

對六方面名有方分. 旣有六方所對不同.

能對之微云何體一應立量云. 所執極微.

體應不一. 可分折故. 有方分故. 如諸粗

色

疏. 不然因有隨不成者. 若以此文對經部

者. 無方分因便成隨一. 經部不許無方分

故

疏. 爲量同前者. 同前承光發影中量. 難彼

極微令有方分

疏. 聚應如極微者. 一極微處若有六微. 應

諸聚色如極微量. 展轉相望不過量故則

應聚色亦不可見

疏觸與不觸皆應有分者. 若相觸者. 相對□

中	欄

故. 理有方分. 設不觸著擬宜六方亦須有

分. 若不爾者何名對色

疏. 聚不異無二者. 聚不異言牒有宗救. 聚色

與微而無異故. 無二之言天親難彼. 聚色

應無影障二也. 卽極微故. 猶如極微

疏. 此結非等者. 旣破極微非實有. 已成前

量云外有對色定非實有. 因乃無過

疏. 此非他心等境者. 他心智者但緣他心

不緣根故. 且依凡夫. 六識散心之所不得.

第六雖緣然非現得. 故必除之. 理實餘聖

非定六識亦不得也. 其第七識因中自他皆

不緣根. 果他不許故亦不簡

論. 以能發識比知是有者. 汎明比知略有

四種一以因比果. 如觀現法有引後

用知所引果二以果比因. 卽觀現法有

酬前義知能引因三以體比用. 觀所成

法而知作者作具差別四以用比體. 觀

作者等知所成法. 今論所明以果知因. 由

用比體

論. 外有對色理不成等者. 論中意明五根但

是內識變現. 爲下自明五塵境故. 然有對

言及內識變義該根境. 疏主因□諸宗五

塵. 不說此文是明塵也故總結云心外

有對前已遮破. 故此諸根但是內識之所變

現若爾何故引觀所緣緣頌義而以爲

證答意取識變一邊爲證. 有義破云. 疏

說此說所緣之境是識所變非外微成. 今不

依此. 若已顯境是內識變. 何故次下復云

眼等外所緣緣理非有耶. 明知此文但顯五

下	欄

根是識所變詳曰. 談何容易而見迪斥. 疏

何有云此說所緣豈不自加. 又疏前科分

明自指根境等別. 明疏不謬. 當審尋之

疏. 有以過去五識相分爲五塵者. 是過去世

五識所變相分熏成後生現行今爲識境. 故

觀所緣論云. 或前識相爲後識緣. 引本識中

生似自果功能令起. 不違理故

疏. 不見香味通假者. 雖無明文. 以理言之

亦得有假. 如和合香可許是假. 故瑜伽論

五十四云. 空行風中無俱生香. 唯假合者. 旣

云假合. 明知是假味中必有和合之味類

香通假

疏. 謂曾現見色等者. 釋論解云. 曾見色者.

謂能持過去識受用義以顯界性. 現見色

者. 謂能持現在識受用義以顯界性釋

曰. 受者取也. 卽釋前現見. 義者是境. 卽明

前色由能持識根方取境. 故擧所持以明

界也. 此但明界. 界謂能持. 不言眼義. 或持

識者顯其界義. 受用義者明其眼義

疏. 及此種子者. 釋論云. 謂眼種子或唯積聚.

爲引當來眼故. 或已成就. 爲生現在眼根

釋曰. 由此種子能生二世現行眼根. 眼根

因故亦名眼界. 故彼論云. 故此二種名眼

界者. 眼生因故. 二世眼種名爲二種. 因義

名界. 總以持因二義名界. 然瑜伽論五十

六中六義名界. 恐繁不具. 餘根准此

疏. 由本熏時等者. 根實唯種. 由熏種時心

變似色. 對法據此熏時似色名爲現色. 餘

根亦然

經數: 一八三三

經名: 成唯識論演□卷第二末

頁數: 八三六

上	欄

疏. 對所生之果識等者. 能生果法名爲功

能. 現行色根能生識果. 據此假說現行色

根名爲功能. 功能卽是種子異名

疏. 功能生識等者. 大小皆許根名功能. 所

以論云發眼等識名眼等根. 擧功能顯.

由體有諍故論不出之根體也詳曰. 或

唯現家會所緣論名功能意. 彼言功能據

極成說. 雖實現色是眼等根. 由不極成故

彼不說

疏. 下破所緣緣至第三結正義者. 詳曰. □下

文中歸正義處. 乃是總破有對色中大文

第三. 除此更無歸正義處. 破有部後雖

復結云許有極微尙致此失. 然無歸於正

義之處. 以理應云後總結也. 卽是復云許

有極微文等是也或可. 文言肉無識外

眞實極微. 卽正義

疏. 外人執他身心至故今非之者. 有義此亦

不然. 論文但破有對實色不破心故. 又理

非有. 指前破文. 前但破色不破心故. 但言

義便故總□宗. 非文意者卽無有失詳

曰. 雖復本意破外有對. 論今以彼所緣緣

破. 所緣緣寬. 有對義局. 以寬成狹破他心

等非自親緣斯有何失. 若不許者卽此論

標所緣緣言. 攝義不盡復不定失. 他許他

心雖是所緣非自識變. 是自外故. 故知論

意總包一切所緣緣也. 不得說言非文意

也又疏意云. 他心心等非自親緣1緣. 非

所2緣. 不斥心義. 云何難云論但破色不

破心耶. 難失疏旨. 得論玄妙疏誠可觀

中	欄

疏. 諸預流等者. 一刹那頃受等心所還能自

緣問何獨初果答一切皆得. 凡夫不明.

所以不說. 預流初聖故擧例餘

疏. 此卽總牒共許所緣緣義者. 有義斥云. 若

牒共許何名汝執. 又自宗義次前已說. 何

須重說. 今辨親緣. 豈大乘中能引自識. 是

此所引親所所緣詳曰. 所緣緣者爲境生

識. 此之名義大小通許. 名之爲共. 非言此

緣體性差別一切率同名爲共也. 亦如因明

共比量義而所諍宗實不同故. 前標所緣

辨自識變. 未明何義名所緣緣. 今牒共許

所緣緣中他所許義言執何違. 何有重失.

難引自識例此知非

疏. 法必有體至是所緣者. 有義彼似境相非

是所緣. 屬能緣攝故說似境名所緣者必

不應理詳曰. 此蓋似破. 於無過中妄生

過故. 疏談彼意識上必有似境之相. 其色

等境方名所緣不爾便非. 何以故. 能緣無

彼取境用故. 又如眼識緣色之時. 識上若

無似境之相. 色境名爲眼所緣者. 色必應

爲耳識所緣. 耳識亦無似色相故. 若不爾

者比量相違. 若許爾者有雜亂失. 由此要

須有似境相. 然疏文約而義繁也. 長披審思

幽旨方悟. 疏中不斷似境之相屬所緣也

又疏次云. 其似境相卽是行相大小乘別.

解四分處必自明也

疏. 今以爲喩意取小分者. 但取非緣一分爲

喩. 名爲小分

疏. 以五識是有法所收等者. 無過所以如燈

下	欄

具辨問本成和合非五識緣. 今意在法

五在有法. 乃成和合非是意緣. 何關五識.

若爾頌中何言五識答五雖有法亦名

所立. 故如瑜伽云何所立有二謂自性差別

理門亦云但由法故成於法. 如是成立於

有法問法中言設. 明非實許. 第二月上

設五所緣. 理竟何失. 而於法中要除五耶

答他許自違縱他名設. 他元不許云何

稱設詳曰. 歷觀群典設有二途. 一者他

許自宗不許而有設言. 二者自他雖總不

許. 爲有所奪假縱於彼亦復言設. 卽攝

大乘設許經部色心互爲無間緣義. 如下

當悉. 第二月喩他雖不許爲五所緣. 爲奪

於緣縱許所緣. 理亦何失. 同攝論故. 若准

此理. 彼頌五識在於法中亦應無爽. 當更

審思

疏. 亦非法性等者. 性者體也. 無實體故名

非法性

疏. 義須加減者. 或有疏云. 不須加減. 略爲

二釋. 一云義是. 不字非也. 然有無境雖皆所

緣. 但意所緣非五識境. 據義而言當須加

減. 非文不正須加減之二不字正. 義言

謬也. 彼文旣正. 第一解中不須減3出五識

設所緣等五字. 但如初作五在有法. 卽無

過故. 二釋俱通. 後解稍順

疏. 然觸至不同長等者. 但地等增名□滑

等. 不同長等相形待立問長短何故聚

集攝耶答若約相形卽相待假. 據多法

成名聚集假. 亦不相違

經數: 一八三三

經名: 成唯識論演□卷第二末

頁數: 八三七

上	欄

疏. 如命等者. 大宗命根體是假法. 意所緣緣.

證自五識緣識內假

疏. 五識上無彼極微相如眼根者. 問因言五

識無極微相. 喩上眼識無彼根相. 根與極

微二旣不同. 云何能立於喩得轉答准

所緣論. 因中但云於眼識上無彼相故省

極微言. 卽無過矣. 以根等喩五識亦無彼

之相故

疏. 若彼救言至准量亦爾者. 詳曰. 亦可

以量難微隱相量云. 未和合時. 和合之

相亦應顯現. 體卽和合之極微故. 如已合

時

疏. 雖有多相等者. 如一色上有苦無常及

愛非愛乃至微圓一切等相故名爲多. 五識

唯緣色等自相言一分也

論. 有執色等爲此所緣等者. 衆賢師義具如

疏明. 又正理論云. 色等極微散未合時. 同

毘婆沙及經部師非五識境. 以識上無極

微相故. 多微聚集展轉相望. 一一極微有粗

相生. 方眼等識所緣之境. 且如七微共聚相

資. 各各有一粗相而生量等七微. 然此粗

相唯現在有. 雖是質□互相涉入. 如經部

者所造之色. 又與能生因細極微必得同

處. 如經部者能造所造互相涉入. 故緣粗

相必緣極微. 以同處故. 然和合相雖說生

言. 非異能生別有體性. 但本極 無有粗

相. 今和集已. 體雖不改相轉成粗. 故說生

言. 非如本計多微共聚共成一相

疏. 問眼緣心1土至何理不齊者. 此難意

中	欄

云. 如緣自相. 爲更變相方乃緣之. 爲更

不變卽能緣也. 若不變者便同正量. 正量

緣境不變相故. 有部緣微亦無相故. 餘准

可知

論. 然識變時頓現一相等者. 問何故大色不

合微成而頓變耶答無實極微能生粗

色. 所以頓變. 不以微成. 故瑜伽論第三云.

於色聚中曾無極微. 若從自種生時唯聚

集生. 或細或中或大. 又非極微集成色聚.

故知粗色而但頓變

疏. 形量大者體是實有者. 問甁等頓變亦非

微成. 何故名假答傳有兩釋一云甁

盆等相雖識頓變. 然唯是形. 故說名假. 今

說所緣識頓變者. 意顯色故. 故實非假. 言

一相者理實是形. 今以形色標於色相. 必

無有違二云甁等頓變但四境相. 故四境

實說爲甁等故名爲假. 後說爲勝

疏. 後如悔等者. 悔體雖有癡增名悔. 待於

無癡說癡爲悔

疏. 非如靑等相待仍實者. 靑對黃等而得

靑名. 然不得說靑名爲黃. 如短待長. 非

但不得名之爲長. 必復不得定名爲短.

所以不同靑等顯色

疏. 無別緣假者. 要兼實緣. 無能離實而別

緣假

疏. 唯意得之者. 意識能得彼別假也

疏名緣假者. 但言緣假. 五識必能緣彼依

靑分位假故

疏. 然依他至所折色說者. 而言此微爲依

下	欄

他者. 但依所折色體說也. 微體實無非依

他也

疏. 由五緣故佛說極微者. 按彼論云. 建立

極微有五勝利. 謂由分折一合聚色安立

方便. 於所緣境便能淸淨廣大修習. 是初勝

利. 又能漸斷薩迦耶見. 是第二利. 如能漸

斷薩迦耶見. 如是2必能漸斷□慢. 是第三

利. 又能漸伏諸煩惱纏. 是第四利. 又能速疾

除遣諸相. 是第五利釋. 第一破常而證

無常. 二知無常不計我等. 三旣無我. 我俱

□慢*必能斷滅. 四斷見慢已於彼境界伏

惑不起. 五由伏惑故不取相能除法執

或五勝利卽三解脫. 初之二種空解脫門.

第三第四無願解脫. 第五一種卽無相門. 行

相易准

疏. 更無細分者. 按彼論第三云. 然色聚有

分非極微. 何以故. 由極微卽是分. 此是聚

色所有. 非極微復有餘極微. 是故極微非

有分也

疏. 非肉天眼境等者. 問何所以者. 答按彼

論云. 以彼天眼唯取聚色中表上下前後

兩邊若明若闇. 必不能取極微處所. 由極

微體以惠分析而建立故. 論標天眼肉眼

類知. 故不別釋. 卽餘三眼皆緣極微問

惠法二眼以何爲體能觀極微答以慧

爲體. 然本後智分爲兩釋. 一云二眼皆後

得智. 惠眼觀空. 法眼觀有. 或二種眼通觀

空有. 若爾空者云何緣微. 答緣極微空空

智得緣二云惠眼觀如卽根本智. 法眼觀

經數: 一八三三

經名: 成唯識論演□卷第二末

頁數: 八三八

上	欄

空卽後得智. 若爾惠眼云何緣微. 答緣極

微如名緣極微詳曰. 今依後解. 有所

憑故. 對法論云. 眞如唯是聖惠眼境. 故知

惠眼而緣眞如問佛眼體何答有二義.

一云因別法惠. 果總佛眼. 故智度論云. 猶

如四河而至1大池總名爲海. 二云無分別

惠以爲其體. 與惠法眼體有別故. 或以大

悲名爲佛眼詳曰. 前解爲本. 智度論文

自明解故. 後釋大悲義亦局故問按智度

論四眼至佛總名佛眼. 云何極微非肉天

境答爲二釋. 一云雖至佛位亦能緣微.

因位不爾. 不同惠法因果皆能以微爲境.

二云而言佛眼能緣者. 但取一分慧爲性

者. 肉天至佛雖名佛眼. 以體非惠故

不緣微. 後釋爲勝問大乘極微豈無本

質答聖敎旣云以假想惠分折建立. 可

有本質有義極微有二. 一勢本性. 二影像

相. 言本性者佛大菩薩以神通力折彼大

地而爲極微故名本性. 問瑜伽等論但說

惠折以爲極微. 此卽影像. 何有本質. 答對

敵申宗略故不說. 稍同外故. 故順正理三

十二云. 極微有二. 一實. 二假. 實謂極成色

等自相. 於和集位現量所得. 假由分折比

量所知. 恐濫有宗故但說假. 理實大乘亦

有二也. 而言聚色無極微者. 亦准此知. 豈

於自宗無細□色. 又大乘中非由散微集

成聚色. 說聚色無. 折聚成微義不違也. 又

菩薩等作水等觀. 變於本質根塵等類. 皆

爲水火金銀蘇等何獨微觀不能變彼

中	欄

本質成微. 若許成微云何不許有微本

質. 問旣有本質云何名假. 答且本質微第

八所變. 非識外故不同餘宗. 故說名假. 然

有質□故說爲實. 本質極微異熟相故不

熏成種. 其影像微非如本質有質□用故

說爲假. 作所緣緣生眼識故說爲實有. 影

像相微熏成種子. 不爾後識無影像故. 問

於色等處何處所收. 答質影二微唯法處

收. 唯意境故. 又與影像同一種故. 質十處

收. 影必應爾詳曰. 仰觀所斷理則富矣

敎鮮證焉. 今據大宗粗申□白. 本性微略

有五失一義無憑失. 2大法王御宇迷者

目決於金言. 上士韜光惑者斷疑於玉牒.

玉牒攸載可頂3載奉持. 出自人情固躊躇

□據. 今所立義聖敎□無. 欲令學者何憑

信入二違聖敎失. 按瑜伽五十四云. 問

何故極微無生無滅. 答由諸聚色最初生時

全分而生. 最後滅時不至極微位中間盡

滅. 猶如水滴. 復由五相應知名不如理

思議極微. 謂於色聚中有極微自性而住.

或有生滅. 或謂極微與極微或合或散. 或

謂衆色極微積集. 或謂極微能生別異衆多

聚色. 又顯揚十八云. 謂諸極微但假想立. 自

體實無. 若言有微. 豈不違上諸聖敎耶. 若

言前敎據無散微成聚色等名無極微.

不障折粗所成微者. 此非善救. 折粗之

微卽最後滅. 何非有滅. 此所折微後合成

粗. 何不名生. 豈所折微永不合耶. 又聚色

中卽有二分. 大聖所折極微自性又所折微.

下	欄

更互相望亦有合散. 色聚亦有微量積集. 亦

得名爲別生衆聚. 何意瑜伽總判名爲無

生無滅不如理思. 又所折者體旣不無. 諸

論云何判無實體但假想立. 若言諸論對

敵申宗恐濫外義略不說者. 亦非成救

自許實微元總不說何名申宗. 旣許假實

兩種極微. 何獨說假卽申宗矣. 又微自許恐

濫不說. 三科他有*必應懼濫大乘不說. 若

云三科同故故說. 亦爲不可. 若據名同. 極

微亦爾. 若約體說. 小大三科體性假實種種

亦異. 云何名同. 又本質微第八所變. 非識

外故. 故名假者. 卽根塵等第八親緣□名

假. 眼等五識親所緣者類亦應然. 非識外

故. 此等不然彼云何爾. 故知本無故敎不

說問豈佛菩薩不能折粗爲極微耶. 答

亦不能折至於極微. 故瑜伽云. 不至極微

中間盡滅猶如水滴釋乃至神通分散聚

色而滅其粗. 猶粗不至極微之位. 中間滅

盡猶如水滴. 從大至小亦不得至極微位

也. 所以爾者. 以聚色中無極微性故. 若

佛菩薩折粗成微敎亦應說. 敎旣不說無

乃意乎三縱有不熏失. 設佛菩薩折粗成

微. 此微菩薩六識緣不. 若不緣者旣自第

六觀心所折. 何得不緣. 自在位識諸根互

用. 所折之微旣許實色. 如何不緣. 若言緣

者何不熏種. 未果滿故. 故不應言本質

極微異熟相故不熏成種. 若言異熟不熏

成種. 不障餘六熏成種者. 何乃不言. 若

言易知故不說者. 異熟不熏誰之不悟. 何

經數: 一八三三

經名: 成唯識論演□卷第二末

頁數: 八三九

上	欄

卽說之四無因種同失. 若質影微皆熏

成種. 容可影質二微種同. 自斷影熏而質

不熏. 因何而得二微同種. 若言質微雖無

新熏. 而有本有與影同種者. 理亦不可. 因

佛菩薩折而方立云何本有. 故不可言本

影同種五假實種同失. 設質影微共同一

種. 影假質實. 實假不同. 如何種共. 若許爾

者. 心色等異應皆同種. 許卽違敎. 不許違

理. 由斯五失立本質微甚難依也. 若影

像微許熏種者過亦多種. 廣如燈辨

疏. 此義雖通等者. 依止名身通諸根矣. 而

身根勝得總身名. 餘立別稱

疏. 前已破表至今更破無表者. 前破對色. 表

亦在中而已破訖. 今爲外人於總色中別

執表實. 故更破之. 破表令無名破無表.

不是破彼無表之色名破無表

論. 若言是形等者. 彼以總身一分形色. 而能

表示自發業心. 故說形色名爲身表. 身所

造業名爲1自業. 故成業論云. 此中有說. 且

身表業形色爲性. 誰之形色. 謂身形色. 若身

形色. 何故前言身所造業故名身業. 謂總名

身一分攝故名身形色. 依身大種而發生

故名身所造. 以總身言於別亦轉. 此能表

示自發業心令他知故. 爲顯此義故說頌

言. 由外發身語. 表內心所思. 譬彼2潛淵

魚. 鼓波而自表. 形色者何. 謂長等性. 何者

長等. 謂於彼生長等名想. 此色處攝

論. 若言是動等者. 動謂行動. 行動卽是色處

所攝. 故成業論云. 有說身表行動爲性. 何

中	欄

名行動. 謂轉至餘方. 此攝在何處. 謂色處

攝. 何緣知此轉至餘方. 謂差別相不可知

故釋曰. 旣差別相而故知有動至餘方

也. 俱舍亦云. 動名身表. 以身動時由業動

故

疏雖彼自宗至無不定過者. 詳曰. 或可因中

以言簡之. 應云除色心等是有爲故. 或

色心等攝入宗中. 皆無不定. 雖本破動. 爲

遮不定兼破色心令刹那滅. 違他順己

亦無過失

疏. 謂滅應更生至無不定者. 詳曰. 住不更

生. 待因之因於住得轉. 何理不得成不

定耶. 若住非滅非不定者. 夫不定者唯對

宗法. 滅旣有法. 住雖非滅何廢不定. 由斯

住相攝入宗中. 或因中簡卽無過矣

論. 非顯非形等者. 按成業論云. 日出論者

作如是言. 諸行實無至餘方義. 有爲法性

念念滅故. 然別有法心差別爲因依手足

等起. 此法能作手足物異方生因. 是名行

動. 亦名身表. 謂色處攝. 雖亦名動. 然念念

滅不至餘方. 與前計別

疏. 五天有五論師者. 按西域傳. 東天馬鳴.

南天提婆. 西天室利羅多. 北天鳩摩羅多. 中

天龍樹. 具如彼3辨

疏. 豈以顯等爲表4知者. 見佛相好色身生

敬. 此所見色但名顯色. 無表示故. 觸等准

知

疏. 或復語等者. 問前解何別答前釋但言

語能表了. 而不分別. 後解分別. 由其語聲

下	欄

有假名等而有表也

疏. 識變簡經部等者. 問身語二表經部有宗

俱非識變. 何故身表而言識變卽簡有宗.

語表識變卽簡經部答經部執有動爲

身表. 眞似相對似簡眞動. 有宗不然. 故識

變簡. 有宗粗實故聲是實. 所以似簡. 經部不

然. 但識變簡. 各據一義亦不相違

疏. 謂身勇身精進者. 勇謂策勵. 精進謂勤.

由二在內不示他故名爲無表

疏. 心勇等者. 此心勇等者心所所攝. 今明於

色故不取也. 文同5表矣

論. 然依思願等者. 有義定道亦依誓願所起

思立. 謂將起彼定道6惑時願云. 我當許時

入定. 由此便能引起勝思遮於惡色假名

無表. 又約自性言但依思. 若通眷屬. 卽

依俱行心心所立. 義亦無違. 能遮惡惑

通相應故. 如二定體眷屬而言. 依二十二

心等種立. 若自性者但依能厭惠種上立.

今此*必爾. 聖說依思業自性故詳曰. 入

定起願. 但爲出定時分限也. 不緣於*惑

而方發願. 與別解脫願有別也. 不可爲

例. 又彼眷屬通依餘立. 有理無敎. 理亦難

據. 何所以者. 若以二定依多種立例*惑

同者. 別解脫*惑理亦應爾. 思種同時有多

種故. 又應表*惑亦依現思相應法立. 若

言此等無遮惡能故不依立. 定道相應何

得卽有. 若言非勝復非業性而不立者. 定

道應爾. 若表*惑及別解脫亦依俱時種及

相應. 理卽有也. 而敎未見

經數: 一八三三

經名: 成唯識論演□卷第二末

頁數: 八四○

上	欄

論. 善惡思種增長位立者. 此散無表何要依

種若不依種. 受*惑已後散亂等心. 應

不名爲具律儀等. 爲遮此過故依種立.

故成業論云. 若三種業但思爲體. 於散亂

心及無心位爾時無思. 如何得有名具律

儀不律儀者. 由思差別所熏成種不損壞

故. 名具律義不律儀者. 故無有過

疏. 殊勝思者. 簡下中思不發無表者. 按成

業論云. 思差別者簡取勝思能發律儀不

律儀表. 由此思故熏成二種殊勝種子. 依

二種子未損壞位. 假立善惡律儀無表

疏. 1猶現無依諸福業事者. 無依之義略有

兩釋一云依謂所施財物等類. 此財物等

是業所託名之爲依. 今者雖無所依諸物

不起身業但聞諸善而起深心隨喜恭敬.

而於身中福亦續起. 此所起福名無依福

二云非唯起心亦身恭敬所增之福. 但

無施物總名無依

疏. 施主遠處等者. 此有依福. 卽所施物名之

爲依. 故俱舍論第十三云. 如契經云. 善男

子等成2熟有依七福業事. 若行若住若寐

若覺□時相續福業漸增釋七福事者. 一

施羈旅客. 二施路行人. 三施病人. 四施侍

病人. 五施園林. 六施常食. 七隨時施. 如

是七種有所依事故名有依. 善故名福. 作

故名業. 思託名事

疏. 若新熏種等者. 難陀師義. 唯是新熏. 而

於彼宗分爲二釋. 一云. 種子念念體增. 卽

如疏辨若爾後時旣無現熏種云何增

中	欄

答由發*惑思能熏力勝3合所熏種後後體

增. 如水土等有勝功能令麥等種生芽莖

等種種多果. *惑等種體旣復倍增. 有依無

依福業事等亦體增也二云增者但種子

上能防惡*惑七支功能而倍倍增. 何所以

者. 要現熏習種方生故. 又若體增後時現生

從何種起. 不可有生有不生者. 種勢等

故. 後亦不得多種共生. 違世間故. 故但用

增詳曰. 雖有兩釋用增爲正

疏. 若新舊合用者. 此護法釋. 傳有五解

一云體增. 體有二種. 一新. 二舊. 唯新熏增

而非本有. 本有勢力不及新故. 又非今時

思願起故二云由發*惑思合新體增本

有用增. 依體增立三云新舊悉體增長.

依二增立四云新種用增. 其體不增. 本

有體用皆悉不增. 理同前師. 尋可知也

五云本亦用增而體不增. 然唯本有俱爲一

釋. 如疏所明. 三師合論總有八釋. 皆用增

勝. 正如疏斷問無表之色依表種立. 表

種旣多. 爲依何立答正釋如燈. 傳有五

解一云第三□磨末後念心. 若住心*惑

等流善心. 卽依此種而假建立. 若於此時

起住不同分心. 或在無心. 卽依前位近因

等起末後心立二云始初乞*惑乃至第三

□磨後念所熏成種. 期心滿故皆可增長.

故可總依多種假立若爾如何初念唯

立一具七支無表色耶答種雖有多各各

有能. 唯防一具身語七支. 故說初念唯有

七支. 實非唯七. 又種子和合不可分別. 勢

下	欄

力旣同. 總立無失三云唯依近因等起末

後念心思種子立. 非依多種無有前失. 此

一念心近能發*惑故唯依此四云唯依近

因等起初念心種發身語中. 此最勝故. 身

語因此成善惡故. 後皆隨轉. 非轉因故.

如刹那思性不定故. 由此最初能發無表

五云近因等起中無論初後. 但最勝者事

究竟時. 思種增長能發無表有義斷云. 可

依第二勝思相續. 功能力齊有依不依所

以無故. 非如有宗表唯一念. 大乘身語旣

相續流. 能發彼思皆名表故. 故無表色依

多念思. 但表皆能發無表故. 律儀旣爾. 不

律儀等准此應知詳曰. 觀此斷意其理

非無. 然稍雜亂. 轉與隨轉有何差別. 近因

刹那二起何殊. 許於初念有多七支復無

文故. 故第四釋理最爲勝. 餘皆有失思准

可悟. 又新熏等前有八釋. 以今無表所依

種義所有五釋歷彼前八. 一一有五成四

十釋. 其正不正量可知矣

疏. 初熏種時舊亦生種者. 現行熏彼新熏種

時. 本有舊種亦復搏. 生一種子也. 卽是四

法同時起也. 此非正義

疏. 又簡遠近等者. 審慮決定遠近如次皆是

所起身語加行. 加行之中分遠近也

疏. 及與刹那者. 其動發思發身語者4多爲

近因. 爲因引起身語二故. 故名等起. 能起

名起. 第二念後心心所等但名刹那. 刹那

刹那自相引起. 近因起者名之爲轉. 依彼

現種立表無表. 刹那等起名爲隨轉. 隨前